krvácanie a tehotenstvo
Dobry Den chcela bisom sa spytat 23 Som spinila 24 som sI rano Spravila Test višiel mi pozitivni te raz Krvacam ako keby som Mala Menstruaciu ale Ja som Mala Mat menstruaciu as 29 ale 1 takze neviem dakujem
Dobrý deň,
ďakujeme za Vašu otázku.
Žena nemôže byť tehotná a zároveň mať menštruáciu.  To však neznamená, že nemôže dôjsť ku krvácaniu počas tehotenstva. Nie je nezvyčajné, že sa u žien počas tehotenstva, najmä prvého trimestra, vyskytne krvácanie s rôznou intenzitou. Môže sa vyskytovať v podobe slabého špinenia, alebo vyzerať ako menštruácia (dokonca môže byť aj silnejšie). Oboje môžu sprevádzať aj kŕče podobné tým, ktoré ženy často pociťujú pri bolestivej menštruácii. Taktiež nie je vylúčené tzv. biochemické tehotenstvo, ktoré zanikne skôr ako ho stihneme vidieť na ultrazvuku, čiže asi do 5-6 týždňa tehotenstva.
Žiaľ, v našej kompetencii nie je jednoznačne potvrdiť ani vylúčiť prípadné tehotenstvo. To môže iba gynekológ po dôkladnom vyšetrení. Z tohto dôvodu je potrebné kontaktovať predovšetkým lekára.
S pozdravom
PharmDr. Patrícia Čečková